Valen 1 kraftverk

Valen 1 kraftverk var et vannkraftverk i Kvinnherad kommune i Vestland. Kraftverket ble bygget samtidig med Valen sjukehus for å forsyne dette med lys og varme. Det utnyttet et fall på 150 meter i Valedalselva, som ble demmet opp i Bjørkedalsdammen. Valedalsdammen ble bygd lenger opp som hovedmagasin. Installasjonen var to peltonturbiner med likestrømsgenerator. Samlet effekt 600 kW. Årsproduksjon var 2,4 GWh i 1937. Valen 1 ble nedlagt i 1956. Bygningen har stått til nedfalls i lang tid, men er etter 2015 blitt restaurert som et kulturminne. I 2025 havnet kraftverket på NVEs liste over kraftanlegg som kulturminner. Referanser Kilder NVE: Utbygd vannkraft i Norge 1946 Vasskrafta.no: Valen kraftstasjon 1 (1910–1956) Arkivert 22. mars 2023 hos Wayback Machine. Vasskrafta.no: Valen kraftverk si historie Arkivert 22. mars 2023 hos Wayback Machine.